Mumbai News In Hindi : Narayan Seva Sansthan Organised Events For Disabled and Physically Handicapped People In JVPD Grounds Juhu, Mumbai | मुंबई में 10 नवंबर को ‘दिव्यांग टैलेंट एंड फैशन शो’ में अपना जलवा दिखाएंगे 40 दिव्य हीरोज - Dainik Bhaskar
Narayan Seva Sansthan Organised Events For Disabled and Physically Handicapped People In JVPD Grounds Juhu, Mumbai
महाराष्ट्र / मुंबई में 10 नवंबर को ‘दिव्यांग टैलेंट एंड फैशन शो’ में अपना जलवा दिखाएंगे 40 दिव्य हीरोज
कार्यक्रम का पोस्टर (बाएं) और एक दिव्यांग कलाकार(दाएं)
नारायण सेवा संस्थान की ओर से 10 नवंबर, 2019 को मुंबई के जेवीपीडी ग्राउंड में आयोजित किया जाएगा यह समारोह
‘दिव्यांग टैलेंट एंड फैशन शो’ के प्लेटफार्म पर दिव्यांग स्टंट, डांस और लावणी जैसी एकल परफॉर्मेंस देंगे
Nov 08, 2019, 06:10 PM IST
मुंबई. दिव्यांगों की विलक्षण प्रतिभा को बढ़ावा देने के साथ एक बार फिर से नारायण सेवा संस्थान (एनएसएस) एक दिल छू लेने वाले इवेंट के साथ हाजिर हो रहा है। इस तरह के इवेंट्स के जरिए दिव्यांगों को प्लेटफार्म देने की शृंखला में नारायण सेवा संस्थान 10 नवंबर, 2019 को मुंबई के जेवीपीडी ग्राउंड में 'दिव्यांग टैलेंट एंड फैशन शो' का आयोजन कर रहा है।
कार्यक्रम में यह होगा खास
कार्यक्रम के दौरान, 40 दिव्य हीरोज व्हीलचेयर, बैसाखी, कैलीपर्स और कृत्रिम अंगों पर अपने वजन को संभाले हुए आश्चर्यजनक स्टंट और नृत्य करेंगे, साथ ही रैम्पवाॅक भी करेंगे। इसी प्लेटफार्म पर जरूरतमंदों को कृत्रिम अंग वितरित किए जाएंगे। इस आयोजन के दौरान डॉ. संजय कृष्ण सलिल, वरिष्ठ पत्रकार डॉ. वेदप्रताप वैदिक, पद्मश्री कैलाश 'मानव' अग्रवाल मुख्य अतिथि के तौर पर इस अवसर की गरिमा को बढ़ाएंगे। इस दौरान पद्मश्री कैलाश 'मानव' अग्रवाल जरूरतमंद दिव्यांगों को एनएसएस में मोबाइल रिपेयरिंग, कंप्यूटर और हार्डवेयर मरम्मत के कौशल को निशुल्क सीखने के लिए आमंत्रित करेंगे।
यह है कार्यक्रम का उद्देश्य
प्रेस कॉन्फ्रेंस में मीडियाकर्मियों से बात करते हुए नारायण सेवा संस्थान के प्रवक्ता श्री रजत गौड़ ने बताया, ‘हमारा उद्देश्य ‘दिव्य हीरोज’ को इस तरह के प्लेटफॉर्म प्रदान करते हुए दिव्यांगों में प्रतिभा और साहस को पोषित-पल्लवित और प्रेरित करना है। इस इवेंट के जरिए हम दिव्यांगों में और ज्यादा आत्मविश्वास भरने की उम्मीद कर रहे हैं ताकि हमारे मंच पर आने वाली प्रतिभाओं को और अधिक प्रोत्साहन मिले और दिव्यांगों को समाज की मुख्यधारा में आने में मदद मिले।’
कई शहरों में हो चुका है इस कार्यक्रम का आयोजन
दिव्य हीरोज ने इससे पहले नई दिल्ली, उदयपुर, सूरत, जयपुर और मोरबी में परफॉर्मेंस दी है। इन दिव्य हीरोज की यात्रा आसान नहीं रही है लेकिन एनएसएस के प्रेसिडेंट श्री प्रशांत अग्रवाल के निरंतर समर्थन के साथ यह दिव्यांग इस टैलेंट शो को सफल बनाने के लिए जी-जान लगा कर अपनी प्रस्तुतियां तैयार करते हैं।